**Διαγωνισμός πράσινης καινοτομίας GreenTech Challenge 2021**

Ξεκινάνε για ακόμη μία χρονιά τον διαγωνισμό πράσινης καινοτομίας  [GreenTech Challenge,](https://greentechchallenge.gr/) με στόχο την ανάδειξη νέων καινοτόμων ιδεών από φοιτητές, ερευνητές και νέους επιχειρηματίες στον τομέα του Περιβάλλοντος και τη διασύνδεσή τους με επιτυχημένες καθιερωμένες εταιρίες καθώς και την προσπάθεια επίλυσης των περιβαλλοντικών προκλήσεων του σήμερα για ένα πράσινο αύριο. **Φέτος θα διεξαχθεί στις 10 - 12 Δεκεμβρίου, στην αίθουσα Τελετών του κεντρικού κτιρίου Διοίκησης της Πολυτεχνειούπολης Ζωγράφου αλλά και online.**

Έως τώρα έχουν συμμετάσχει πάνω από 300 πράσινες startups και καινοτόμες ομάδες δημιουργώντας ένα οικοσύστημα από επιστήμονες, μέντορες, επιχειρηματίες και διαγωνιζόμενους (πάνω από 1000 συμμετέχοντες) οι προσπαθούν να βρουν τεχνολογικές λύσεις στα έντονα προβλήματα που έχουν προκληθεί από την περιβαλλοντική ρύπανση και την κλιματική κρίση.

Τα προγράμματα πραγματοποιούνται υπό την επιστημονική ευθύνη της **Μονάδας Οικονομικής Περιβάλλοντος και Αειφόρου Ανάπτυξης των Μηχανολόγων Μηχανικών ΕΜΠ** και innovation enabler την Mantis Business Innovation.

To εθνικό πρόγραμμα πράσινης καινοτομίας GreenTech Challenge δραστηριοποιείται σε [8 θεματικές](https://greentechchallenge.gr/%ce%b3%ce%b5%ce%bd%ce%b9%ce%ba%ce%ad%cf%82-%ce%ba%ce%b1%cf%84%ce%b7%ce%b3%ce%bf%cf%81%ce%af%ce%b5%cf%82/) και χωρίζεται στην πρώτη φάση που αφορά στην ενημέρωση και εκπαίδευση για τον τρόπο ανάπτυξης μίας καινοτόμου ιδέας και στην δεύτερη φάση της διαγωνιστικής διαδικασίας μέσω live pitching.

Σημαντικές ημερομηνίες:

* 05 Οκτωβρίου - Έναρξη
* 03 Νοεμβρίου – Bootcamp Training
* 10 Νοεμβρίου – Bootcamp Training
* 24 Νοεμβρίου – Bootcamp Training
* 4 Δεκεμβρίου – Λήξη Υποβολής Συμμετοχής
* 10 Δεκεμβρίου – Προετοιμασία ομάδων Ημιτελικού
* 11 Δεκεμβρίου – Ημιτελικός
* 12 Δεκεμβρίου – Τελικός

**Είναι σημαντικό να γνωρίζετε πως σε οποιαδήποτε φάση του διαγωνισμού η παρουσία σας μπορεί να τεκμηριωθεί και με διαδικτυακή σύνδεση χωρίς να είναι επιβεβλημένη η παρουσία σας στην Αθήνα.**